stanford-oval/wikipedia huggingface dataset:
Maasto- ja ampumahiihtokeskus Alpensia

| Maasto- ja ampumahiihtokeskus Alpensia |
| --- | --- |
 Hiihtokeskus vuonna 2017.
Stadionin tiedot
Sijainti:   Pyeongchang, Etelä-Korea
Koordinaatit:  37°39′50″N, 128°41′06″E
Avattu:  1995
Remontoitu:  2009
Katsojakapasiteetti
Katsomo:  Ampumahiihto: 4 500  Maastohiihto: 4 500
Maasto:  Ampumahiihto: 3 000  Maastohiihto: 3 000
Ladut
Korkein kohta:  Ampumahiihto: 796 metriä  Maastohiihto: 805 metriä
Matalin kohta:  Ampumahiihto: 749 metriä  Maastohiihto: 751 metriä
Kilpailuja
Maailmancup:  2008
MM-kilpailut:  2009
Olympialaiset:  2018
Maasto- ja ampumahiihtokeskus Alpensia on maasto- ja ampumahiihtokeskus Daegwalnyeong-myeonissa Pyeongchangin piirikunnassa Etelä-Koreassa. Se sijaitsee Alpensia Resortissa.
Hiihtokeskuksessa järjestettiin vuoden 2018 talviolympialaisten maastohiihdon, ampumahiihdon ja yhdistetyn kilpailut.
Hiihtokeskukseen kuuluu kaksi stadionia: Alpensia Biathlon Centre ja Alpensia Cross-Country Skiing Centre. Kummallakin stadionilla yleisökapasiteettia on yhteensä 7 500, joista 4 500 on istumapaikkoja sekä 3 000 on seisomapaikkoja.
Marja-Liisa Tykkyläinen

Marja-Liisa Tykkyläinen (s. 4. lokakuuta 1945 Kontiolahti) on suomalainen kunnallisneuvos ja entinen SDP:n kansanedustaja. Hänet valittiin ensimmäisen kerran eduskuntaan Kuopion läänin vaalipiiristä 1983. Hän oli presidentin valitsijamies 1982 ja 1988. Hän putosi eduskunnasta vuoden 2003 vaaleissa. Tykkyläisellä on kolme lasta.
Jesse Head

Jesse Head (s. 1. syyskuuta 1983 Seguin, Texas) on yhdysvaltalainen näyttelijä, joka tunnetaan parhaiten roolistaan Larry Slotnickina So Little Time -tilannekomediassa Olsenin sisarusten Mary-Katen ja Ashleyn kanssa.tarvitaan parempi lähde Hänellä on ollut rooli myös Huff – terapian tarpeessa -televisiosarjassa, ja hän on tehnyt vierasesiintymisiä toisiin sarjoihin, kuten Num3rot, Greyn anatomia ja Summerland.
Maria Nyström

Maria Nyström (o.s. Gratschoff, 16. syyskuuta 1854 Loviisa – 17. kesäkuuta 1937 Loviisa) oli suomalainen ruotsin kielellä kirjoittanut kirjailija. Hän käytti nimimerkkejä M.N. ja Mormor.
Maria Nyström oli naimisissa Loviisan alkeiskoulun rehtorin Karl Nyströmin (1845–1917) kanssa.
Mandar

| Mandar> Tiedot |
| --- | --- |
Alue:   Indonesia
Puhujia:  475,000 (2000)
Kirjaimisto:  latinalainen
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet eteläsulawesilaiset kielet
Kielikoodit
ISO 639-2:  mdr
ISO 639-3:  mdr
 Ohje 
Mandar on Indonesiassa Länsi-Sulawesin provinssissa puhuttu austronesialainen kieli, jota puhuu äidinkielenään 475,000 ihmistä. Se luokitellaan eteläsulawesilaisten kielten alaryhmään ja on läheistä sukua mamujun ja bambamin kielille.
Johanna Salmela

Johanna Salmela (s. 6. marraskuuta 1990 Sodankylä) on suomalainen moukarinheittäjä, joka edustaa Jyväskylän Kenttäurheilijoita. Vuoteen 2011 saakka hän edusti Kokkolan Veikkoja. Hänen valmentajansa on Tero Linja.
Salmela karsiutui kuulantyönnön ja moukarinheiton loppukilpailuista Ostravan alle 18-vuotiaiden MM-kilpailuissa 2007. Hän sijoittui moukarinheitossa kuudenneksi Novi Sadin alle 20-vuotiaiden EM-kilpailuissa 2009. Hän karsiutui moukarin loppukilpailusta alle 23-vuotiaiden EM-kilpailuissa Ostravassa 2011.
Kalevan kisoissa Salmela on sijoittunut toiseksi Lahdessa 2012 ja Vaasassa 2013 sekä kolmanneksi Oulussa 2016 ja Seinäjoella 2017. Hänen ennätyksensä on syyskuussa 2017 Suomi-Ruotsi -maaottelussa heitetty 67,08. Parhaimmillaan hän on ollut maaottelussa kolmas 2013.
Johanna Räty

Johanna Räty (s. 2001) on suomalainen koripalloilija. Hän on pituudeltaan 172-senttimetrinen ja pelipaikaltaan takamies. Hän edustaa Korisliigassa kouvolalaisseura Kouvottaria.
Räty on Vantaan Pussihukkien kasvatti. Hän saavutti kaudella 2018–2019 Leppävaaran Pyrinnön Ringside-joukkueessa pronssia 19-vuotiaiden tyttöjen SM-sarjassa. Hän pelasi samalla kaudella yhdeksän ottelua Ringsiden I-divisioonaa pelanneessa naisjoukkueessa. Kaudet 2019–2020 ja 2020–2021 hän pelasi I-divisioonassa Puhuttarien joukkueessa. Kaudella 2021–2022 hän on edustanut Korisliigassa Kouvottaria. Hän pelasi liigan runkosarjassa 26 ottelussa keskimäärin lähes 15 minuuttia. Hän teki runkosarjassa ottelua kohden 4,1 pistettä, otti 1,7 levypalloa ja antoi 1,6 koriin johtanutta syöttöä.
José Mario Ruiz Navas

José Mario Ruiz Navas vuonna 2019.
José Mario Ruiz Navas (20. heinäkuuta 1930 – 10. joulukuuta 2020) oli ecuadorilainen roomalaiskatolinen arkkipiispa. Hänet vihittiin papiksi 17. huhtikuuta 1954 ja nimitettiin Latacungan hiippakunnan piispaksi 5. joulukuuta 1968. Piispaksi vihkiminen seurasi 12. tammikuuta 1969. Pääkonsekraattorina toimi Giovanni Ferrofino, jota avustivat Pablo Muñoz Vega ja Bernardino Carlos Guillermo Honorato Echeverría Ruiz.
Ruiz Navas sai 6. elokuuta 1989 Portoviejon piispaksi ja 25. helmikuuta 1994 arkkipiispaksi. Hän jäi eläkkeelle 6. elokuuta 2007.
M/S Skandia

| M/S Isla de Cubagua |
| --- | --- |
 M/S Skandia Turun liepeillä toukokuussa 1966.
Tyyppi:  matkustaja-autolautta
Lippuvaltio:   Venezuela
IMO-numero:  5330955
Aiemmat nimet:  M/S Skandia
Aiemmat omistajat:  Silja Line
Rakennustelakka:  Wärtsilän Hietalahden telakka, Helsinki
Rakennusnumero:  369
Vesillelasku:  28. marraskuuta 1960
Luovutettu:  10. toukokuuta 1961
Status:  upposi Atlantilla vuonna 1986
Tekniset tiedot
Pituus:  101,60 m
Leveys:  18,53 m
Syväys:  4,62 m
Bruttovetoisuus:  3 593 brt
Koneisto:  2 kpl Wärtsilä Sulzer -dieselmoottoreita
Koneteho:  4 924 kW
Nopeus:  18,0 kn
Hyttipaikkoja:  136 henkilölle
Matkustajia:  1 200
Lastikapasiteetti:  429 m
Autokapasiteetti:  175 henkilöautoa ja noin 20 rekkaa
Sisaralukset:  M/S Nordia
Lähteet:  
M/S Isla de Cubagua (entiseltä nimeltään M/S Skandia) oli alus, jonka Silja Line tilasi ensimmäiseksi varsinaiseksi autolautakseen. Se laskettiin vesille  28. marraskuuta 1960 Helsingin Wärtsilän telakalta. Lautassa oli ensimmäisenä Suomessa läpiajettava autokansi, johon mahtui 175 henkilöautoa tai vaihtoehtoisesti 100 henkilöautoa ja 20 rekkaa. Suunnittelussa oli panostettu myös viihteeseen; aluksessa oli esimerkiksi elokuvateatteri, ravintoloita ja parturi-kampaamo. 136 hyttipaikan lisäksi Skandiassa oli uutuutena 114 ”lentokonetuolia” kansimatkustajille.
Skandia liikennöi vuodesta 1961 Turun ja Tukholman välisellä reitillä. Vuotta myöhemmin, vuonna 1962, tuli samalle reitille liikenteeseen Skandian sisaralus M/S Nordia. Skandia myytiin vuonna 1974 Venezuelaan nimellä Isla de Cubagua.
Rakentaminen

Alus tilattiin Wärtsilän Hietalahden telakalta Helsingistä. Sen köli laskettiin telakkanumerolla 369, ja se laskettiin vesille 28. marraskuuta 1960. Se luovutettiin 10. toukokuuta 1961 Siljalle.
Käyttöhistoria

Alus liikennöi 28. toukokuuta alkaen Turusta Maarianhaminan kautta Norrtäljeen. Vaikean jäätilanteen vuoksi aluksen määräsatamana oli 20. helmikuuta – 2. maaliskuuta 1963 Tukholma. Alus oli poissa liikenteestä 16.–31. maaliskuuta, mutta se palasi reitilleen Turusta Norrtäljeen. Alus oli telakalla huollettavana 4.–23. syyskuuta 1965, minkä jälkeen se palasi Ruotsin ja Suomen väliseen liikenteeseen.
Silja Line päätti 4. joulukuuta 1973 poistaa palveluksestaan sisarukset Skandian ja Nordian, jotka ankkuroitiin Turkuun odottamaan kohtaloaan. Skandia myytiin syyskuussa 1974 Pampatariin Venezuelaan rekisteröidylle Naviera Oriental C.A.:lle, joka kastoi sen Isla de Cubaguaksi. Alus sijoitettiin Puerto la Cruzin ja Isla de Margaritan väliseen liikenteeseen. Aluksen hallinta siirrettiin vuonna 1980 Consolidata de Ferry CA:lle Caracasiin.
Käyttöhistoria > Uppoaminen Atlantilla

Alus myytiin maaliskuussa 1986 tuntemattomalle kreikkalaiselle varustamolle. Kun alusta hinattiin Atlantilla Puerto La Cruzista Pireukseen, se sai vuodon. Vuoto laajeni niin suureksi, että lautta upposi lähellä Madeiraa.
Aiheesta muualla

www.valkeatlaivat.net
José Maria Fonseca

| Mitalit> Maa:  Portugali.Miesten beachfutis.MM-kilpailut  | Mitalit> Maa:  Portugali.Miesten beachfutis.MM-kilpailut  | Mitalit> Maa:  Portugali.Miesten beachfutis.MM-kilpailut  | Maa:  Portugali> Miesten beachfutis. |
| --- | --- | --- | --- |
|  Kultaa | Espinho 2015 |  |  |
|  Pronssia | Marseille 2008 |  |  |
|  Pronssia | Dubai 2009 |  |  |
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 |  |  |
José Maria Figueira Freire Veiga Fonseca (taiteilijanimeltään Zé Maria, s. 23. heinäkuuta 1982) on portugalilainen beachfutispelaaja, joka edustaa Portugalin beachfutismaajoukkuetta ja SC Bragaa. Pelipaikaltaan 185 senttimetriä pitkä ja 75 kilogrammaa painava Zé Maria on laitapelaaja.
Zé Maria saavutti Portugalin kanssa kultaa vuoden 2015 MM-kilpailuista Espinhosta. Hänellä on lisäksi kaksi MM-pronssia vuosilta 2008 ja 2009. Vuonna 2015 Zé Maria saavutti pronssia myös Euroopan kisoista Bakusta.
José Maria Maimone

José Maria Maimone (s. 6. lokakuuta 1932) on brasilialainen roomalaiskatolinen piispa. Hänet vihittiin pallottiinien papiksi 29. kesäkuuta 1961 ja nimitettiin Umuaraman hiippakunnan piispaksi 12. kesäkuuta 1973. Piispaksi vihkiminen seurasi 29. kesäkuuta. Pääkonsekraattorina toimi paavi Paavali VI, jota avustivat Agostino Casaroli ja Bernardin Gantin.
Maimone toimi hiippakuntansa johdossa, kunnes erosi tehtävistään 8. toukokuuta 2002.
José Maria Pires

José Maria Pires (15. maaliskuuta 1919 – 27. elokuuta 2017) oli brasilialainen roomalaiskatolinen arkkipiispa. Hänet vihittiin papiksi 20. joulukuuta 1941 ja nimitettiin Araçuaín hiippakunnan piispaksi 25. toukokuuta 1957. Piispaksi vihkiminen seurasi 22. syyskuuta. Pääkonsekraattorina toimi Jose Newton de Almeida Baptista, jota avustivat José André Coimbra ja João de Souza Lima.
Pires sai 2. joulukuuta 1965 nimityksen Paraíban arkkihiippakunnan arkkipiispaksi, jona hän toimi, kunnes jäi eläkkeelle 29. marraskuuta 1995. Hän osallistui Vatikaanin toiseen kirkolliskokoukseen.
Majavijärvi

| Majavijärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°02′30″N, 24°51′46″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ormajoen valuma-alue (35.79)
Laskujoki:  oja Kurkijokeen 
Järvinumero:  35.793.1.004
Mittaustietoja
Pinnankorkeus:  131,1 m  
Rantaviiva:  1,736 km  
Pinta-ala:  13,115 ha  
Saaria:  ei saaria 
 fiMajavijärvi 
Majavijärvi  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 13,1 hehtaaria ja se on 600 metriä pitkä ja 400 metriä leveä. Järvellä ei ole kartan mukaan saaria. Sen rantaviivan pituus on 1,7 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Ormajoen valuma-alueella (35.79), jonka Teuronjärvenojan valuma-alueeseen (35.793) se kuuluu. Järven vedenpinnan korkeus on 131,1 metriä mpy.
Majavesi (Ylöjärvi)

| Majavesi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°46′15″N, 23°31′55″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskujoki:  lasku-uoma Kalliojärveen 
Järvinumero:  35.315.1.008
Mittaustietoja
Pinnankorkeus:  138,2 m  
Rantaviiva:  2,614 km  
Pinta-ala:  17,52 ha  
Saaria:  ei saaria 
 fiMajavesi 
Majavesi  on Pirkanmaalla Ylöjärvellä Heimälammin kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 17,5 hehtaaria ja se on 1,0 kilometriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 2,6 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Ylijoen valuma-alueeseen (35.315) se kuuluu. Järven vedenpinnan korkeus on 138,2 metriä mpy.
Johanna Rytting Kaneryd

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. helmikuuta 1997
Syntymäpaikka: , Ruotsi
Pelipaikka: keskikenttäpelaaja
Pituus: 163 cm
Paino: 59 kg
Seura
Seura: FC Rosengård
Pelinumero: 20
Maajoukkue
| 2012 | Ruotsi U17 | 3 | (1) |
| 2016 | Ruotsi U19 | 2 | (0) |
| 2016 | Ruotsi U20 |  ? | (?) |
| 2021– | Ruotsi | 12 | (1) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 8.7.2022.
| Mitalit> Maa:   Ruotsi.Naisten jalkapallo.MM-kilpailut  | Mitalit> Maa:   Ruotsi.Naisten jalkapallo.MM-kilpailut  | Mitalit> Maa:   Ruotsi.Naisten jalkapallo.MM-kilpailut  | Maa:   Ruotsi> Naisten jalkapallo. |
| --- | --- | --- | --- |
|  Pronssia | Australia & Uusi-Seelanti 2023 | Jalkapallo |  |
Johanna Rytting Kaneryd (s. 12. helmikuuta 1997 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Damallsvenskan-joukkue Rosengårdin paidassa.
Rytting Kaneryd pelasi Ruotsin naisten maajoukkueessa ensimmäisen kerran vuonna 2021. Hän on kesäkuun 2022 loppuun mennessä pelannut 12 naisten maaottelua ja tehnyt niissä yhden maalin.
Jussi Pelli (nykyaikainen viisiottelija)

Antti Jussi Pelli (s. 4. marraskuuta 1954 Helsinki) on suomalainen kilpauransa päättänyt nykyaikainen viisiottelija ja miekkailija.
Pelli edusti Suomea kolmissa kesäolympialaisissa. Montréalissa 1976 hän sijoittui joukkuekilpailussa seitsemänneksi ja yksilökilpailussa 23:nneksi. Hän kilpaili Montréalissa myös miekkailussa, missä hän oli kalvan joukkuekilpailussa 11:s. Moskovassa 1980 Pelli sijoittui joukkuekilpailussa jälleen seitsemänneksi ja oli henkilökohtaisen kilpailun 24:s. Los Angelesissa 1984 Pelli oli joukkuekilpailussa yhdeksäs ja yksilökilpailussa 35:s.
Pelli voitti nykyaikaisen viisiottelun Suomen mestaruuden vuosina 1977 ja 1981. Miesten kalvan joukkuekilpailussa hän voitti Suomen mestaruuden vuosina 1976, 1981 ja 1982.
Pellin Jussi-isoisä pelasi jääpalloa.
Marja-Liisa Viherä

Marja-Liisa (Maija) Viherä (s. 1940) on tulevaisuuden- ja viestinnän tutkija, joka työskenteli Soneralla ja sen edeltäjillä tutkijana ja päätutkijana, jääden eläkkeelle 2008.
. Hän on väitellyt filosofian tohtoriksi 1999 aiheenaan ”Ihminen tietoyhteiskunnassa – kansalaisten viestintävalmiudet kansalaisyhteiskunnan mahdollistajana”. Hän on julkaissut  2009 kirjan Digitaalisen arjen viestintä:: miksi, millä ja miten.
Maija Viherä on kirjoittanut useita artikkeleita somesta ja digitaalisesta viestinnästä, muun muassa Tulevaisuuden tutkimuksen seura ry:n Futura-lehteen. Maija Viherä on asiantuntija viestinnän murroksessa, ja puhunut ja kirjoittanut tietoyhteiskunnasta ja viestintäkasvatuksesta jo silloin kun sanat olivat vielä yleisesti vieraita. Viherä on pitänyt viestintäleirejä nuorille jo vuodesta 1987 perustamassaan Viestintäkasvatuksen seura ry:ssä. Ensimmäisellä leirillä tutustuttiin mm. faksiin ja NMT-puhelimeen.
Hän on myös ollut jäsenenä valtioneuvoston tietoyhteiskuntafoorumissa. Viherä on toiminut Tulevaisuuden tutkimusseuran puheenjohtajana ja hän on myös seuran kunniajäsen.
Vuoden 2005 kuluttajateko-tunnustuspalkinto myönnettiin tutkija Marja-Liisa Viherälle. Palkitsemisen perusteluna oli hänen pitkäjänteinen toimintansa sen puolesta, että tietotekniikka toimisi luontevana osana jokaisen kansalaisen arkipäivää.
Aiheesta muualla

Viekas.fi
Jean Vautrin

| Jean Herman> Henkilötiedot |
| --- | --- |
Syntynyt: 17. toukokuuta 1933 Pagny-sur-Moselle, Ranska
Kuollut: 16. kesäkuuta 2015 (82 vuotta) Gradignan, Ranska
Kansalaisuus:  ranskalainen
Ammatti:  kirjailija, elokuvantekijä
Kirjailija
Salanimi: Jean Vautrin
Äidinkieli: ranska
Aiheesta muualla
Löydä lisää kirjailijoitaKirjallisuuden teemasivulta
Jean Vautrin, oik. Jean Herman (17. toukokuuta 1933 Pagny-sur-Moselle – 16. kesäkuuta 2015 Gradignan) oli ranskalainen kirjailija, elokuvantekijä ja käsikirjoittaja.
Elämä

Opiskeltuaan kirjallisuutta Auxerressa hän voitti Id'HEC:n palkinnon. Hän opiskeli Ranskan kirjallisuutta Bombayn yliopistossa, ja hänestä tuli Roberto Rossellinin apulaisohjaa. Ranskaan palattuaan hän tuotti viisi pitkää elokuvaa.
Hänen kielensä on runsasta ja omaperäistä, ja varhaiset työt ovat jännityskertomuksia, jotka ovat lämminhenkisiä ja kieleltään rikkaita. Käsikirjoittajana hänen lahjakkuutensa on ilmennyt dialogeissa ja tilanteiden luonnehdinnassa.
Hän nousi julkisuuteen 1989 voitettuaan Prix Goncourt'n romaanillaan Un grand pas vers le bon Dieu. Vuonna 1986 hän sai Prix Goncourt de la Nouvelle -palkinnon novellikokoelmastaan Baby-boom.
Vuonna 1987 hän teki kirjailija Dan Franckin kanssa suurisydämisen valokuvaajahamon Boron (jonka esikuvana on todennäköisesti ollut Robert Capa).
Filmografia > Apulaisohjaajana elokuvissa

India, Terre Mère
Paris nous appartient
Les Quatre Cavaliers de l'Apocalypse
Le Jour le plus long
Filmografia > Ohjaaja

Le Dimanche de la vie
Yksinäiset sudet 1968
Jeff
Filmografia > Käsikirjoittaja

Flic ou Voyou ohjaus Georges Lautner
Garde à vue ohjaus Claude Miller
Filmografia > Näyttelijä

Kova kyttä (kreditoimaton) ohjaus Jacques Deray 1983
Teokset > Romaanit

1973 : À bulletins rouges
1974 : Billy-Ze-Kick, adapté au cinéma par Gérard Mordillat en 1985
1977 : Mister Love
1977 : Typhon gazoline
1979 : Bloody Mary, adapté en bande dessinée par Jean Teulé en 1983
1981 : Groom
1982 : Canicule, adapté au cinéma par Yves Boisset en 1984 et par Baru en une bande dessinée parue en avril 2013 aux Éditions Casterman3
1987 : La Vie Ripolin
1989 : Un grand pas vers le bon Dieu, Prix Goncourt
1994 : Symphonie Grabuge, Prix du roman populiste
1997 : Le Roi des ordures
1987 : Un monsieur bien mis
1998 : Le Cri du peuple, Prix Louis Guilloux pour l'ensemble de son œuvre et adapté en bande dessinée par Tardi
2001 : L’homme qui assassinait sa vie
2002 : Le Journal de Louise B.
Teokset > Neljä ranskalaista sotilasta

2004 : Adieu la vie, adieu l’amour [tome 1]
2004 : La Femme au gant rouge [tome 2]
2009 : La grande zigouille [tome 3]
Teokset > Novellit

1983 : Patchwork, Prix des Deux Magots 1984
1986 : Baby-boom, Prix Goncourt de la nouvelle 1986
1989 : Dix-huit tentatives pour devenir un saint
1992 : Courage chacun
2005 : Si on s’aimait?
2009 : Maîtresse Kristal et autres bris de guerre
Teokset > Les Aventures de Boro, reporter photographe (Dan Franckin kanssa)

1987 : La Dame de Berlin
1990 : Le Temps des cerises
1994 : Les Noces de Guernica
1996 : Mademoiselle Chat
2000 : Boro s’en va-t-en guerre
2005 : Cher Boro
2007 : La Fête à Boro
2009 : La Dame de Jérusalem
Teokset > Tekstitykset

2009 : La Vie Badaboum
2010 : Dr Herman et (mr) Vautrin : Entretiens avec Noël Simsolo
Aiheesta muualla

Jean Vautrin Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jean Vautrin
Käännös suomeksi
Marja-Riitta Taskinen

| Marja-Riitta Taskinen> Henkilötiedot |
| --- | --- |
Syntynyt: 4. kesäkuuta 1940 (ikä 84) Jämsä
Kansalaisuus:  Suomi
Ammatti:  sisätautiopin emeritaprofessori
Koulutus ja ura
Tutkinnot:  Helsingin yliopisto (LL 1967, LKT 1970)
Instituutti:  HYKS, Helsingin yliopisto
Palkinnot:  SL R1, monia palkintoja, mm. Knud Lundbaek -palkinto (1992), Novo Nordisk Award (1996), The Castelli Pedroli -palkinto (1996), Hippokrates-palkinto (Kreikka, 2000), Claude Bernard Award (EASD, 2002), Outstanding Foreign Investigator Award (Japani 2002), Edwin Bierman -palkinto (2004), Esko A. Nikkilän palkinto (2006), Novartiksen diabetespalkinto  (2006), Sydäntutkimuksen suurpalkinto (2011), Pohjolan ja Suomi-yhtiön lääketieteen palkinto (2012)
Marja-Riitta Taskinen (o.s. Vesenne, s. 4. kesäkuuta 1940 Jämsä) on suomalainen lääkäri, ja Helsingin yliopistollisen keskussairaalan ylilääkäri (emerita) ja Helsingin yliopiston sisätautiopin emeritaprofessori. Hänet luetaan maailman johtaviin valtimoterveyden tutkijoihin.  Hän on tuonut esille useiden ruoka-aineiden kuten fruktoosin ja voin haitallisia terveysvaikutuksia.
Vesenne tuli ylioppilaaksi Viherlaakson yhteiskoulusta 1958. Taskinen valmistui Helsingin yliopistosta lääkäriksi ja lääketieteen tohtoriksi (LL 1966, LKT 1970) sekä sisätautien erikoislääkäriksi (1973). Hänen englanninkielinen  väitöskirjansa Helsingin yliopistolle (1969) oli otsikoitu Effect of free fatty acids and exogenous triglycerides upon the action and secretion of insulin. Hänet nimitettiin Helsingin yliopiston dosentiksi 1978.
Taskinen toimi Helsingin yliopiston apulaisopettajana (1975–1981), jona aikana hän oli vieraileva tutkija Yhdysvalloissa Cincinnatin yliopistossa (1978–1979). Hän toimi HYKSin apulaisylilääkärinä 1982–1983 ja Helsingin yliopiston apulaisprofessorina (1983–1991). Hän oli apulaisprofessuurinsa aikana yhdysvaltalaisen  National Institutes of Healthin (NIH, Phoenix) vieraileva professori. Taskinen toimi ylilääkärinä (HYKS/HUS) vuodesta 1991. Hän oli Helsingin ja Göteborgin yliopistojen pohjoismainen professori (2000–2005).
Taskinen on tuottelias tutkija. Hän oli yksin tai yhdessä työtoveriensa kanssa vuoteen 2007 mennessä laatinut jo yli 400 tieteellistä artikkelia, katsausta tai oppikirjan kappaletta sisätaudeista. Sittemmin tutkimustyö ja tuotanto on jatkunut, myös emeritaprofessorina.
Taskinen on saanut työstään suuren määrän palkintoja ja muita tunnustuksia. Suomalaisen tiedeakatemian jäsen Taskinen on ollut vuodesta 2002. Hän on Göteborgin yliopiston lääketieteen kunniatohtori.
Aiheesta muualla

Lipid Meta­bol­ism Study Group. Prof. Marja-Riitta Taskin­en's team (englanniksi) (helsinki.fi)
Marja-Riitta Taskinen. Helsinki University Central Hospital, Department of Internal Medicine (englanniksi) (researchgate.net)
Mandalayn yliopisto

| Mandalayn yliopisto> မန္တလေးတက္ကသိုလ် |
| --- | --- |
 Mandalayn yliopiston päärakennus.
Motto:  ပညာ သမာ အာဘာ နတ္ထိ  (paññā samā ābhā natthi) suom. Mikään muu valo ei voi kilpailla viisauden valon kanssa.
Perustettu:  1925
Tyyppi:  julkinen
Sijainti:  Mandalay,  Myanmar
Mandalayn yliopisto (burmaksi မန္တလေးတက္ကသိုလ်; engl. University of Mandalay, Mandalay University) on vuonna 1925 perustettu, Myanmarin toiseksi suurimmassa kaupungissa Mandalayssa (Maha Aungmyen kaupunginosassa) toimiva julkinen yliopisto.
Myanmarin opetusministeri viesti vuoden 2020 alussa, että Mandalayn yliopisto kuuluisi niiden 14 yliopiston joukkoon, joille suunniteltiin myönnettäväksi autonominen asema.
Aiheesta muualla

Kuvia tai muita tiedostoja aiheesta Mandalayn yliopisto Wikimedia Commonsissa
Min Latt (26.2.2020) International tea symposium held in Mandalay (englanniksi) (elevenmyanmar.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:University of Mandalay
Käännös suomeksi
Luettelo MGMT:n kappaleista

Tämä on luettelo MGMT -yhtyeen levyttämistä kappaleista aakkosjärjestyksessä.
#

4th Dimensional Transition (Oracular Spectacular)
A

Alien Days (MGMT)
Astro-Mancy (MGMT)
As You Move Through the World
B

Brian Eno (Congratulations)
Bubblegum Dog (Loss of Life)
C

Congratulations (Congratulations)
Cool Song No. 2 (MGMT)
D

Dancing in Babylon (Loss of Life)
Days that Got Away (Little Dark Age)
E

Electric Feel (Oracular Spectacular)
F

Flash Delirium (Congratulations)
Future Reflections (Oracular Spectacular)
G

A Good Sadness (MGMT)
H

Hand It Over (Little Dark Age)
The Handshake (Oracular Spectacular)
I

I Found a Whistle (Congratulations)
I Love You Too, Death (MGMT)
I Wish I Was Joking (Loss of Life)
Inbetween the Liners (Congratulations)
In the Afternoon
Introspection (MGMT)
It’s Working (Congratulations)
J

James (Little Dark Age)
K

Kids (Oracular Spectacular)
L

Lady Dada’s Nightmare (Congratulations)
Little Dark Age (Little Dark Age)
Loss of Life (Loss of Life)
Loss of Life (part 2) (Loss of Life)
M

Me and Michael (Little Dark Age)
Metanoia (Metanoia)
Mother Nature (Loss of Life)
Mystery Disease (MGMT)